**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator> osztálysablonból, de tilos a programozási tételek Do() és LoopCond() metódusait felülírni! A saját kódban nem példányosíthat ifstream típusú objektumot, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban nem használhat tároló objektumokat, és egyáltalán ne alkalmazzon ciklust vagy rekurzív függvényhívást.

Oldja meg az alábbi feladatokat sorban egymás után!

***2-esért:*** Egy szöveges állomány egy raktárba történt árubeszállítás adatait tartalmazza. Minden sorban egy 6 karakteres árukódot (azután egy szóközt) és egy mennyiséget (egész szám) találunk. Az állomány árukód szerint rendezett. Melyik árucikkből szállítottak legtöbbet a raktárba?

***3-asért:*** Egy szöveges állomány egy raktár árunyilvántartását tartalmazza. Minden sorban egy-egy árucikk adatait találjuk: az áru kódját (6 karakter) és a raktáron levő mennyiséget egy szóközzel elválasztva. Egy másik szöveges állomány a raktárba egy nap alatt beszállított áruk listáját tartalmazza. Minden sorban egy 6 karakteres árukódot (azután egy szóközt) és a szállított mennyiséget (egész szám) találunk. Mindkét állomány árukód szerint rendezett, a nyilvántartás ráadásul szigorúan. Melyik árucikkből lett a nap végén a legtöbb a raktárban?

***4-esért:*** Egy szöveges állomány egy raktárba történt árubeszállítás adatait tartalmazza. Minden sorban egy 6 karakteres árukódot (azután egy szóközt), egy időbélyeget (hh:mm formájú adat), majd (egy újabb szóközt), és a szállított mennyiséget (egész szám) találunk. Az állomány árukód szerint, azon belül a beérkezési idő szerint rendezett. Melyik árucikk az, amelyikből a nap valamelyik órájában a legtöbbet szállították?

***5-ösért:*** Egy szöveges állomány egy raktárba történt árubeszállítás adatait tartalmazza. Minden sorban egy 6 karakteres árukódot (azután egy szóközt), egy időbélyeget (hh:mm formájú adat), majd (egy újabb szóközt), és egy mennyiséget (egész szám) találunk. Az állomány árukód szerint, azon belül a beérkezési idő szerint rendezett. Készítsen egy listát arról, hogy egy-egy árucikkből a nap melyik órájában szállítottak legtöbbet, és ezt a konzolablakba írja ki!

***Feltöltés*** (ha a programját elfogadták): Az **smb://nas1.inf.elte.hu**-ra való bejelentkezés és a saját azonosító/kulcsszó megadása után forrásprogramját EHAKÓD.zip formában a **zh\oaf** könyvtárba tegye be.