**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator> osztálysablonból. A saját kódban nem szerepelhet ifstream típusú objektum, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban egyáltalán ne szerepeljen ciklus és nem használhat rekurzív függvényhívást sem.

Oldja meg az alábbi feladatokat sorban egymás után.

***1. feladat:*** Egy szöveges állomány minden sorában egy-egy szót helyeztünk el. Írja ki azokat a szavakat, amelyek előtt közvetlenül egy ugyanolyan betűvel kezdődő szó áll!

***2. feladat:*** Egy szöveges állomány minden sorában egy-egy szót helyeztünk el. Írja ki azokat a szavakat, amelyek előtt közvetlenül egy ugyanolyan betűvel kezdődő szó áll, de csak az állomány elején szereplő azon szavak közül, amelyek ábécé szerint növekvő sorrendben állnak!

***3. feladat:*** Egy szöveges állomány minden sorában egy-egy szót helyeztünk el az ábécé szerint monoton növekedő sorrendben. Írja ki az összes szót, de mindegyiket csak egyszer, és mellé azt is, hogy a szó hányszor szerepel az állományban!

***4. feladat:*** Két szöveges állomány minden sorában egy-egy szót helyeztünk el az ábécé szerint monoton növekedő sorrendben. Írja ki a két állomány összes szavát, de mindegyiket csak egyszer, és mellé azt is, hogy a szó hányszor szerepel a két állományban együttesen!

***Értékelés:***

**2** – ha az 1. feladatot megoldja.

**3** – ha az 1. és 2. feladatot megoldja.

**4** – ha az 1., 2. és 3. feladatot megoldja.

**5** – ha az összes feladatot megoldja.

***Feltöltés*** (ha a programját elfogadták): Az **smb://nas1.inf.elte.hu**-ra való bejelentkezés és a saját azonosító/kulcsszó megadása után forrásprogramját EHAKÓD.zip formában a **zh\oaf** könyvtárba tegye be.