**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator> osztálysablonból. Nem definiálhatja felül a Run(), Do(), LoopCond() metódusokat, az Init()-et is csak akkor, ha a Summation osztályból származtat! A saját kódban nem szerepelhet ifstream típusú objektum, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban egyáltalán ne szerepeljen ciklus és csak összefuttató felsoroló Next() műveletében használhat rekurzív függvényhívást.

***2-esért:*** Egy vállalat fizetésemelést készül adni a dolgozóinak (*újbér=régibér\*(%láb+100)/100.0*). A *%láb*-at futás közben kell megadni. A dolgozók adatai egy szöveges állományban soronként helyezkednek el azonosító-bér párok formájában. Az azonosító 8 számjegyből áll, a bér egy nem negatív egész szám, közöttük szóközök vannak. A sorok azonosító szerint szigorúan növekedően vannak rendezve. Az állomány helyesen van kitöltve. Ki lesz a béremelés után az egymillió forint felett kereső dolgozók között a legalacsonyabb bérű?

***3-asért:*** Módosítsuk az előző feladatot úgy, hogy a dolgozók béremelése függjön attól, milyen munkakörben dolgozik. A dolgozók azonosítójának első két számjegye a munkakörének a kódja. Az egyes munkakörökre vonatkozó béremelések egy másik szöveges állományban soronként helyezkednek el munkaköri kód-százalékláb párok formájában. A kód 2 számjegy, a százalékláb egy egész szám, közöttük szóközök Az adatok kód szerint szigorúan növekvően rendezve vannak., Előfordulhat, hogy egy munkakörre nem vonatkozik béremelés, de nem létező munkakör nem szerepel a béremelések között. Ezt nem kell ellenőrizni, az állomány helyesen van kitöltve.

***5-ösért:*** Egészítsük ki az előző feladatot úgy, hogy a munkaköri béremelések mellett egyedi béremelésekre is lehetőség legyen. Egy újabb szöveges állományban azok a dolgozók vannak felsorolva azonosító-összeg párok formájában, akiknek a bérét az itt megadott összeggel növelni kell (a munkaköre miatt járó emelés után). Az adatok ebben a harmadik állományban is azonosító szerint szigorúan növekvően rendezve vannak, és csak létező dolgozó azonosítóját tartalmazza. Ezt nem kell ellenőrizni, az állomány helyesen van kitöltve.

***szorgalmi:*** Egészítsük ki az előző feladatot úgy, hogy az egyedi béremelések állománya nem szigorúan, csak növekvően rendezett, mert ugyanarra a dolgozóra több béremelési javaslatot is tartalmazhat. Ilyenkor a javasolt emelések összege legyen az egyedi béremelés.

***Feltöltés*** (ha a programját elfogadták): Az **smb://nas1.inf.elte.hu**-ra való bejelentkezés és a saját azonosító/kulcsszó megadása után forrásprogramját EHAKÓD.zip formában a **zh\oaf** könyvtárba tegye be.