**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator) osztálysablonból. Nem definiálhatja felül a Run(), Do(), LoopCond() metódusokat, az Init()-et is csak akkor, ha a Summation osztályból származtat! A saját kódban nem szerepelhet ifstream típusú objektum, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban egyáltalán ne szerepeljen ciklus. Nem használhat rekurzív függvényhívást! A bemeneti adatokat tartalmazó szöveges állományokról feltételezzük, hogy helyesen vannak kitöltve, csak a létezésüket kell ellenőrizni.

***1.Feladat.*** Egy szöveges állományban egy raktár árukészletének törzsadatait tároljuk. Minden sorban egy árucikk adatai vannak: az áru kódja (6 karakter), mennyiségi egysége (ez egy sztring, pl. cm, kg, stb.), megnevezése (ez a név több részből is állhat). Számoljuk meg, hogy egy adott mennyiségi egységű (például gallon) árucikkből hány található az állományban! Az adott mennyiségi egységet a konzolról kérjük be a felhasználótól.

***2.Feladat.*** Keressük meg egy szöveges állományban felsorolt pozitív egész számok között a legnagyobb összetett számot (amelynek van valódi osztója)! (A beágyazott programozási tétel alkalmazásához szüksége lehet az egész számok intervallumának felsorolására.)

***3.Feladat.*** Egy szöveges állományban szavakat helyeztünk el ábécé szerint rendezve. Igaz-e, hogy minden szóból háromnál több van!

***Értékelés:***

***2-esért:*** Oldja meg az 1. feladatot!

***3-asért:*** Oldja meg az 1. és a 2. feladatot!

***4-esért:*** Oldja meg az 1. és a 3. feladatot!

***5-ösért:*** Oldja meg az összes feladatot!